Public procurement notice: Contract Notice
Published: 2020-02-17
Buyer: Keski-Suomen sairaanhoitopiiri
Country: FI
Contract type: Supplies
Procedure: Open procedure
CPV classification: 33000000 | 33100000 | 33157400
Submission deadline: 2020-03-16
Award criteria: The most economic tender

Technical requirements: Keski-Suomen sairaanhoitopiiri pyytää tarjousta obstruktiivisen uniapnean hoitoon tarkoitetuista, painetta automaattisesti säätävistä eli ns. Auto-CPAP -laitteista sekä keuhkosairauksien, neuromuskulaarisairauksien ja lihavuuden aiheuttaman hengitysvajauksen non-invasiiviseen ventilaattorihoitoon tarkoitetuista kaksoispaineventilaattoreista sekä niiden laitekohtaisista tarvikkeista ja etäseurannasta.
Hankintakokonaisuus käsittää obstruktiivisen uniapnean hoitoon tarkoitetut, painetta automaattisesti säätävät eli ns. Auto-CPAP -laitteet sekä keuhkosairauksien, neuromuskulaarisairauksien ja lihavuuden aiheuttaman hengitysvajauksen non-invasiiviseen ventilaattorihoitoon tarkoitetut kaksoispaineventilaattorit sekä näiden laitekohtaiset tarvikkeet ja etäseurantajärjestelmän siten kuin tällä tarjouspyynnöllä ja sen liitteissä on esitetty.
Auto-CPAP -laitteiden ja kaksoispaineventilaattorien sekä niiden laitekohtaisten tarvikkeiden että etäseurannan muodostama hankintakokoisuus muodostaa tarkoituksenmukaisen toiminnallisen kokonaisuuden, jonka tavoitteena on tehostaa, yhdenmukaistaa ja varmentaa potilaiden tuloksellisen ja tehokkaan hoidon toteutumista, sairaalalogistiikkaa, henkilökunnan koulutusta sekä osaamisen varmistamista.
Hankintakokonaisuuteen valitaan yksi (1) toimittaja tarjouspyynnön ja sen liitteiden mukaisin perustein.
1. Kokonaisvertailuhinta muodostuu kahdesta eri osasta: 1. Auto-CPAP -laitteiden, niiden laitekohtaisten tarvikkeiden sekä etäseurannan tarjouspyynnön mukaisesta kokonaishinnasta ja 2. kaksoispaineventilaattorien, niiden laitekohtaisten tarvikkeiden sekä etäseurannan tarjouspyynnön mukaisesta kokonaishinnasta.
Kokonaisvertailuhinnan muodostumisen kaava: 1. Auto-CPAP -laitteet, tarvikkeet ja etäseuranta + 2. kaksoispaineventilaattorit, tarvikkeet ja etäseuranta = kokonaisvertailuhinta.
Hintapisteitä voi saada enintään 70 pistettä. Hintapisteet lasketaan seuraavalla kaavalla: pienin tarjottu kokonaisvertailuhinta / tarjottu kokonaisvertailuhinta * pisteet = hintapisteet.
Auto-CPAP -laitteiden, tarvikkeiden ja etäseurannan painoarvo kokonaishintapisteistä on 70 prosenttia ja kaksoispaineventilaattorien, tarvikkeiden ja etäseurannan painoarvo on 30 prosenttia. Tarjouspyyntöjärjestelmä huomioi painoarvon automaattisesti.
2. Laatupisteet on määritetty Auto-CPAP -laitteille ja kaksoispaineventilaattoreille erikseen. Auto-CPAP -laitteista voi saada enintään 30 laatupistettä ja kaksoispaineventilaattoreista enintään 30 laatupistettä tarjouspyynnöllä ja sen liitteissä esitetyistä ominaisuuksista.
Tarjousvertailussa Auto-CPAP -laitteiden laatupisteet ja kaksoispaineventilaattoreiden laatupisteet lasketaan yhteen ja jaetaan kahdella. Laatupisteiden voi siten saada vertailussa enintään 30 pistettä.
Laatupisteiden muodostumisen kaava: (1. Auto-CPAP -laatupisteet 30p + 2. kaksoispaineventilaattorien laatupisteet 30p) / 2 = 30 laatupistettä.
Vertailupistemäärän muodostumisen kaava: hintapisteet 70p + laatupisteet 30p = vertailupistemäärä enintään 100p.
Tarjouspyynnöllä ja sen liitteissä esitetyt määräarviot ovat arvioita mahdollisista hankintamääristä, ja ne on tarkoitettu vain tarjouslaskennan tueksi. Määräarviot eivät muodosta hankintayksikölle vähimmäis- tai määräostovelvoitteita mihinkään tarjouspyynnöllä mainittuun, tai niihin välillisesti tai välittömästi liittyvään kohteeseen.
Lisähankintamahdollisuudet tarjouspyynnöllä ja sen liitteissä mainittujen laitteiden laitekohtaisista tarvikkeista. Hankintayksikölle ei muodostu näistä minkäänlaisia vähimmäis- tai määräostovelvoitteita.
Hankintalain 41 §:n mukaan tilaaja voi tehdä suorahankinnan, kun alkuperäisen toimittajan kanssa tehtävä tavarahankinta on lisätilaus, jonka tarkoituksena on aikaisemman toimituksen tai laitteiston osittainen korvaaminen tai laajentaminen. Edellytyksenä on, että toimittajan vaihtaminen johtaisi teknisiltä ominaisuuksiltaan erilaisen tavaran hankkimiseen, mikä aiheuttaisi yhteensopimattomuutta tai suhteettoman suuria teknisiä vaikeuksia käytössä ja kunnossapidossa.

Eligibility requirements: Kaikki tarjoajan soveltuvuudelle asetettavat vaatimukset on ilmoitettu tässä tarjouspyynnössä, sen liitteissä ja ESPD-lomakkeella.